REPUBLIKA HRVATSKA

SPLITSKO-DALMATINSKA ŽUPANIJA

OSNOVNA ŠKOLA “STJEPAN RADIĆ”

21260 IMOTSKI

KLASA: 112-01/20-01/6

URBROJ: 2129-18-01-20-1

Imotski, 26. listopada 2020. godine

Temeljem članka 107. st. 1. Zakona o odgoju i obrazovanju u osnovnoj i srednjoj školi (Narodne novine, br. 87/08., 86/09., 92/10., 105/10., 90/11., 5/12., 16/12., 86/12., 126/12. – pročišćeni tekst, 94/13., 152/14., 7/17., 68/18, 98/19, 64/20), čl. 24. Kolektivnog ugovora za zaposlenike u osnovnoškolskim ustanovama (NN 51/18), članka 13. Pravilnika o radu i čl. 8. Pravilnika o postupku zapošljavanja te procjeni i vrednovanju kandidata za zapošljavanje OŠ „Stjepan Radić“ Imotski,

**OSNOVNA ŠKOLA „STJEPAN RADIĆ“ Imotski** raspisuje

**N A T J E Č A J**

**za zasnivanje radnog odnosa**

**- DOMAR/LOŽAČ**

* + - 1 izvršitelj/ica na neodređeno, nepuno radno vrijeme (20 sati tjedno)
    - mjesto rada – OŠ „Stjepan Radić“Imotski-PŠ Vinjani Donji i PŠ Kamenmost

**Uvjeti:**

Uz opće uvjete za zasnivanje radnog odnosa, sukladno Zakonu o radu („Narodne novine“, br. 93/14, 127/17. i 98/19.), i Zakonu o odgoju i obrazovanju u osnovnoj i srednjoj školi (Narodne novine, br. 87/08., 86/09., 92/10., 105/10., 90/11., 5/12., 16/12., 86/12., 126/12. – pročišćeni tekst, 94/13., 152/14., 7/17., 68/18, 98/19, 64/20), kandidati moraju ispunjavati i posebne uvjete sukladno Pravilniku o radu OŠ „Stjepan Radić“ Imotski i Pravilniku o poslovima upravljanja i rukovanja energetskim postrojenjima i uređajima („Narodne novine“, br. 88/14. i 20/15.): srednja škola tehničke struke, položen stručni ispit za rukovatelja centralnog grijanja i zdravstvena sposobnost za obavljanje poslova s posebnim uvjetima rada.

Radni odnos u školi ne može se zasnovati s osobom za koju postoje zapreke iz članka 106. Zakona o odgoju i obrazovanju u osnovnoj i srednjoj školi.

U prijavi na natječaj potrebno je navesti naziv radnog mjesta za koje se prijavljuje i osobne podatke (ime i prezime, adresu stanovanja, broj telefona odnosno mobitela, po mogućnosti e-mail adresu na koju će biti dostavljena obavijest o datumu i vremenu procjene odnosno testiranja).

Uz ***pismenu prijavu*** na natječaj potrebno je priložiti :

1. Životopis,

2. Dokaz o odgovarajućoj stečenoj stručnoj spremi,

3. Uvjerenje o položenom stručnom ispitu za rukovatelja centralnog grijanja prema Pravilniku o poslovima upravljanja i rukovanja energetskim postrojenjima i uređajima (“Narodne novine br.88/14, 20/15)

4. Domovnicu,

5. Uvjerenje nadležnog suda da kandidat nije pod istragom i da se protiv njega ne vodi kazneni postupak za kaznena djela za koja postoji zapreka za zasnivanje radnog odnosa u školi sukladno članku 106. Zakona o odgoju i obrazovanju u osnovnoj i srednjoj školi (ne starije od 6 mjeseci),

6. Elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od mjesec dana)

Uvjerenje o posebnoj zdravstvenoj sposobnosti pribavlja se prije sklapanja ugovora o radu u skladu s posebnim propisima te dokazuje uvjerenjem ovlaštene zdravstvene ustanove.

Svi prilozi dostavljaju se u neovjerenoj preslici, a izabrani kandidat prije sklapanja ugovora o radu dužan je predočiti izvornike. Natječajna dokumetacija neće se vraćati kandidatima.

Kandidat koji ostvaruje pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17. i 98/19.), članka 48.f Zakona o zaštiti vojnih i civilnih invalida rata (Narodne novine broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03,148/13 i 98/19) ili članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13., 152/14. i 39/18.) dužan/na je u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu te ima prednost u odnosu na ostale kandidate/kinje samo pod jednakim uvjetima.

Kandidat koji pravo prednosti pri zapošljavanju ostvaruje na temelju članka 102. stavka 1.-3. Zakona o hrvatskim braniteljima i članovima njihovih obitelji (Narodne novine 121/17. i 98/19.), dužan je u prijavi na natječaj na to pravo se pozvati i dostaviti dokaze iz članka 103. st. 1. navedenog zakona koji se mogu pronaći na internet stranicama Ministarstva hrvatskih branitelja:

<https://gov.hr/moja-uprava/hrvatski-branitelji/zaposljavanje/prednost-pri-zaposljavanju/403>

Najkasnije do isteka roka za podnošenje prijava na natječaj na mrežnoj stranici škole <http://os-sradic-im.skole.hr/> bit će objavljen način procjene odnosno testiranja kandidata te izvori za pripremu kandidata, a najmanje pet dana prije same procjene odnosno testiranja bit će objavljeni datum, vrijeme i mjesto procjene odnosno testiranja kandidata.

Kandidati koji su pravodobno podnijeli potpunu prijavu te ispunjavaju uvjete natječaja obvezni su pristupiti procjeni odnosno testiranju prema odredbama Pravilnika o postupku zapošljavanja te procjeni i vrednovanju kandidata za zapošljavanje koji se može pronaći na stranicama O.Š. “Stjepan Radić” Imotski <http://os-sradic-im.skole.hr/>

Na natječaj se mogu prijaviti osobe oba spola. Svi kandidati svojom prijavom na natječaj daju privolu za obradu osobnih podataka koji su navedeni u svim dostavljenim prilozima odnosno ispravama za potrebe provedbe javnog natječaja.

Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči Škole **26. listopada** **2020. godine**

Prijave s potrebnom dokumentacijom dostaviti u roku osam (8) dana od dana objave natječaja neposredno ili na adresu:

**Osnovna škola „Stjepan Radić“, 21260 Imotski, Fra Stjepana Vrljića 13 –** s naznakom „za natječaj-domar/ložač“

Nepravodobne i nepotpune prijave neće se razmatrati.

Rezultati natječaja bit će objavljeni na mrežnoj stranici Škole u roku od 15 dana od sklapanja ugovora o radu s izabranim kandidatom, te će se objavom rezultata natječaja smatrati da su svi kandidati obaviješteni.

Ravnatelj:

\_\_\_\_\_\_\_\_\_\_\_\_\_\_\_\_\_\_\_

/Marko Mendeš, prof./